
Referat

privind modificarea şi aprobarea Organigramei și Statului de Funcţii ale Direcţiei de Asistenţă Socială Comunitară Timişoara 

Prin proiectul,, Reabilitare clădire pentru persoane aflate în dificultate,,SMIS 40778 a fost prevăzută reabilitarea și refuncționalizarea clădirii neutilizată din str. Plavoșin nr.21 precum și înființarea Centrului de zi pentru persoane aflate în dificultate.
Beneficiarii acestui centru vor fi: persoane aflate în dificultate-persoane vârstnice cu semipareză, accident cerebral vascular, boala Parkinson, persoane diagnosticate cu boala Alzheimer incipient și mediu, familiile aparținătoare ale persoanelor cu dizabilități.
În vederea îndeplinirii indicatorilor fizici și financiari prevăzuți în Cererea de finanțare și în Planul de Reutilizare a clădirii, Direcția Dezvoltare, Serviciul Proiecte cu Finanțare Internațională din cadrul Primăriei Municipiului Timișoara, prin adresa nr.SC2014-15557/2014 – anexată prezentului referat-a solicitat Direcției de Asistență Socială Comunitară Timișoara, înființarea Centrului de zi pentru Persoane aflate în dificultate.

Atribuțiile Centrului de zi pentru persoane aflate în dificultate vor fi următoarele: 

· Îmbunătăţirea calităţii vieţii persoanelor aflate în dificultate, femei şi bărbaţi, aflate pe raza municipiului Timișoara, care sunt în pericol de excluziune socială  şi prevenirea instituţionalizării acestora prin dezvoltarea de servicii sociale alternative;
· Asigurarea  furnizării de servicii complexe ( sociale, psihologice, medicale) de zi pentru persoanele aflate în dificultate prin asigurarea pe timpul zilei a unor activităţi de îngrijire, educaţie, recreere - socializare, informare și consiliere;
· Îmbunătăţirea procesului terapeutic şi a procedurilor de tratament, asigurarea unor programe de abilitare şi reabilitare, reeducare prin oferirea de servicii de tipul : psihologie, kinetoterapie, ergoterapie, pshiomotricitate, logopedie, medicale, etc. 
· Îmbunătăţirea procesului educaţional prin asigurarea unor programe educaţionale, activităţi recreative şi de socializare  adecvate vârstei, nevoilor, potenţialului de dezvoltare şi particularităţilor persoanelor aflate în dificultate prin  oferirea serviciilor de tipul: psihologie, asistenţă socială, meloterapie, ergoterapie, etc.
· Prevenirea instituţionalizării persoanelor în dificultate  și asigurarea unui ambient corespunzător în vederea menţinerii sau readaptării capacităţilor fizice şi intelectuale ale beneficiarilor;
· Prevenirea instituţionalizării precoce a bolnavilor  suferinzi de boala Alzheimer și menţinerea în parametrii de funcţionare acceptabili o durată cât mai îndelungată a acestora;
· Asigurarea  procesului de consiliere şi sprijin pentru familiile aparţinătoare beneficiarilor prin programe specifice. 

Centrul de zi pentru persoane aflate în dificultate va avea în  structură 18 posturi, după cum urmează:
 
· Se redistribuie 14 posturi din cadrul altor servicii ale Direcției de Asistență Socială Comunitară Timișoara, astfel:

1 Administrator I
3 Supraveghetori (2 pentru persoane vârstnice cu Alzheimer și 1 pentru persoane vârstnice) – formați din 2 referenți și 1 infirmieră
2 antrenori (1 kinetoterapeut și 1 ergoterapeut) 
1 Medic generalist
1 Asistent medical
1 Psiholog 
1 Îngrijitor (femeie de serviciu ) 
            2 referenți
1Asistent social debutant  
1.Muncitor calificat III 

Referitor  la posturile de  Stomatolog și Asistentă acestea nu pot fi redistribuite din cadrul Direcției de Asistență Socială Comunitară Timișoara întrucât  nu există asemenea posture în organigrama acesteia.

· Se înființează 4 posturi  astfel:
1 asistent social
2 asistenți pentru persoane vârstnice (1 logoped și 1 instructor de educație - meloterapeut)
1 șef centru pentru conducerea și coordonarea centrului.

[bookmark: _GoBack]Se suplimentează numărul de posturi  ale Direcției de Asistență Socială Comunitară Timișoara cu cele 4 posturi nou create.
  
În considerarea celor expuse, în conformitate cu, prevederile Legii nr. 292/2011 şi art.36 alin.2 lit.a şi alin.3 lit.b din Legea nr. 215/2001 privind administraţia publică locală.

PROPUNEM :


modificarea şi aprobarea Organigramei și Statului de Funcţii ale Direcţiei de Asistenţă Socială Comunitară Timişoara, conform anexei nr.1 şi anexei nr.2.

